Det er, ifølge politiet, første gang det gis fengselsstraff for brudd på Plan- og bygningsloven.

Ville bygge garasje

Det var tilbake i 2009 at saken starter. Oslo-mannen ville bygge en garasje og søkte Halden kommune om dette.

– Han fikk da avslag fra Halden kommune, forklarer politiadvokat Elisabeth Raastad.

Politiadvokat Elisabeth Raastad. Foto: Lars Håkon Pedersen / NRK

– Fire år senere igangsatte han likevel sprengning, riving og bygging av en større garasje, fortsetter hun.

Nå er mannen straffet med en dom på 60 dagers fengsel. Halvparten av disse dagene er gjort ubetinget av Halden tingrett.

Første i sitt slag

Det er første gang det gis en så streng straff for ulovlig bygging og riving i strandsonen i Norge. Politiet mener dommen gir et prinsipielt signal om ulovligheter i strandsonen.

I en e-post skriver Oslo-mannens advokat, Tarjei Pedersen, at:

"Min klient har erkjent de faktiske forhold, og beklaget det som har skjedd. Han reagerer på at retten har lagt til grunn et annet faktum og hendelsesforløp enn han har redegjort for. Han opplever straffen som svært streng, men vil av personlige grunner akseptere dommen"

Hva Halden kommune mener om saken kan du se i videoen øverst.